Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), člana 9. Pravilnika o radu JU OŠ „Aneks“ Sarajevo, odredbi Pravilnika o unutrašnjoj organizaciji i sistematizaciji radnih mjesta u JU OŠ „Aneks“, člana 93. Pravila JU OŠ „Aneks“ Sarajevo, člana 4, 5 i 6. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22), Saglasnosti Ministarstva za odgoj i obrazovanje Kantona Sarajevo za raspisivanje javnog konkursa za popunu upražnjenih radnih mjesta broj: 11-11-30-15488-2/22 od 20.05.2022. godine i Saglasnosti Ministarstva za odgoj i obrazovanje Kantona Sarajevo za raspisivanje javnog konkursa za popunu radnih mjesta broj: 11-03-02-34-5217-14-1/22 od 23.05.2022. godine za pozicije u JU OŠ „Aneks“ Sarajevo, Odluke Školskog odbora JU OŠ „Aneks“ Sarajevo o raspisivanju Javnog konkursa, broj: 02-397/22 od 27.05.2022. godine, raspisuje se:

**JAVNI KONKURS**

**za popunu upražnjenih radnih mjesta na određeno i neodređeno vrijeme u školskoj 2022/2023. godini**

NAZIV, SJEDIŠTE I INTERNET STRANICA USTANOVE

JU OŠ „Aneks“ Sarajevo

Ulica:

Vrbovska bb

71000 Sarajevo

[www.osaneks.edu.ba](http://www.osaneks.edu.ba)

NAZIV RADNIH MJESTA

**I**

1. na neodređeno vrijeme od 1.9.2022. godine, uz obavezan probni rad u trajanju od 6 mjeseci, za:

* 1. Nastavnik bosanskog jezika i književnosti, hrvatskog jezika i književnosti, srpskog jezika i književnosti ... 1 izvršilac, 18 časova sedmično
	2. Nastavnik razredne nastave …1 izvršilac, puna nastavna norma
	3. Nastavnik razredne nastave …1 izvršilac, puna nastavna norma
	4. Nastavnik razredne nastave …1 izvršilac, puna nastavna norma
	5. Nastavnik razredne nastave …1 izvršilac, puna nastavna norma
	6. Sekretar škole … 1 izvršilac, puno radno vrijeme (40 sati sedmično)
	7. Spremačica … 1 izvršilac, puno radno vrijeme (40 sati sedmično)
	8. Spremačica … 1 izvršilac, puno radno vrijeme (40 sati sedmično)
	9. Dnevni čuvar … 1 izvršilac, puno radno vrijeme (40 sati sedmično)
	10. Dnevni čuvar … 1 izvršilac, puno radno vrijeme (40 sati sedmično)
1. na određeno vrijeme od 1.9.2022. godine do 31.8.2023. godine za:

* 1. Nastavnik engleskog jezika ... 1 izvršilac, 11 časova sedmično
	2. Nastavnik njemačkog jezika ... 1 izvršilac, 16 časova sedmično
	3. Nastavnik društva ... 1 izvršilac, 2 časa sedmično
	4. Nastavnik građanskog obrazovanja ... 1 izvršilac, 2 časa sedmično
	5. Nastavnik informatike … 1 izvršilac, 13 časova sedmično
	6. Nastavnik hemije/kemije… 1 izvršilac, 6 časova sedmično
	7. Nastavnik kulture življenja … 1 izvršilac, 2 časa sedmično
	8. Nastavnik islamske vjeronauke … 1 izvršilac, 3 časa sedmično
	9. Nastavnik razredne nastave … 1 izvršilac, puna nastavna norma
	10. Nastavnik razredne nastave … 1 izvršilac, puna nastavna norma

**II**

1. Psiholog – 20 sati sedmično, na neodređeno vrijeme od 01.09.2022. godine, uz obavezu probnog rada u trajanju od šest mjeseci;
2. Socijalni radnik – 20 sati sedmično, na neodređeno vrijeme od 01.09.2022. godine, uz obavezu probnog rada u trajanju od šest mjeseci

OPIS POSLOVA I POTREBNI USLOVI IZ PRAVILNIKA KOJIM SE REGULIŠE UNUTRAŠNJA ORGANIZACIJA I SISTEMATIZACIJA RADNIH MJESTA

OPIS POSLOVA

Poslovi radnih mjesta radnika navedenih u glavi I pod a) redni broj 1,2,3,4 i 5; pod b) redni brojevi 1, 2, 3, 4,5,6,7,8,9,10 ; u glavi II pod rednim brojem 1. i pod rednim brojem 2. obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnici navedeni u glavi I pod a) redni broj 1,2,3,4 i 5; pod b) redni brojevi 1, 2, 3, 4,5,6,7,8,9,10 ; u glavi II pod rednim brojem 1. i pod rednim brojem 2. obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta Škole kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava) - pripremanje za neposredno odgojno-obrazovni rad, - ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu vanredovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,

posjete kulturnim i javnim ustanovama kao i kulturno-historijskim spomenicima, - ostali poslovi po nalogu direktora.

Poslovi radnog mjesta navedenog u glavi I pod a) redni broj 6. su utvrđeni Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ“Aneks“ Sarajevo, i to kako slijedi:

Poslovi ovog radnog mjesta obavljaju se kao podrška osnovnoj djelatnosti. Poslovi se obavljaju na osnovu Zakona o osnovnom odgoju i obrazovanju, Zakona koji tretiraju oblast radnih odnosa, PIO, zdravstvenog osiguranja, socijalne zaštite, i drugih propisa za cjelokupno poslovanje pravnog subjekta, te na osnovu Pedagoških standarda i normativa za osnovno obrazovanje.

* učešće u izradi nacrta svih normativnih akata Škole u skladu sa zakonskim propisima;
* praćenje zakonskih propisa i službenih glasila,
* pripremanje materijala za Školski odbor, vođenje zapisnika, izrada odluka,
* briga i realizacija registracije i statusnih promjena Škole pri nadležnim ustanovama,
* saradnja sa nadležnim stručnim službama izvan škole, inspekcijama, službama PIO/MIO, Zavodima za zapošljavanje i sl.,
* zastupanje i predstavljanje škole pred sudom ( u sporovima vrijednosti do 50.000 KM. Za sporove vrijednosti iznad 50.000 KM škola angažuje advokata, ako sekretar nema položen pravosudni ispit),
* vođenje matične evidencije radnika, vođenje evidencije EMIS o radnicima - prijavljivanje i odjavljivanje radnika i članova porodice nadležnim službama mirovinskoinvalidskog i zdravstvenog osiguranja i praćenja promjena,
* vođenje evidencije odsustvovanja s posla ( godišnji odmori, dopusti, bolovanja),
* učestvovanje u izradi plana godišnjih odmora;
* izdavanje raznih uvjerenja radnicima škole,
* stučna pomoć komisijama škole,
* izrada raznih dopisa, izvještaja, zahtjeva i odgovora,
* poslovi javne nabavke osnovnih sredstava i potrošnog materijala (odluke, zahtjevi, pozivi, rješenja, ugovori),
* rad sa strankama,
* poslovi vezani za obavezne godišnje sistematske preglede radnika, personalni dosjei radnika,
* kontaktira i koordinira sa drugim školama, ustanovama. Ministarstvima, općinama,
* organiziranje, koordiniranje i kontrola rada tehničkog osoblja,
* učešće u izradi godišnjeg programa rada škole,
* učešće u izradi Plan javnih nabavki,
* stalno stručno usavršavanje, učešće na seminarima, predavanjima, savjetovanjima, učešće u radu aktiva sekretara i drugim oblicima organizovanja,
* obavlja i druge stručne poslove po nalogu direktora škole.

Poslovi radnih mjesta navedenih u glavi I pod a) redni broj 7. i 8. su utvrđeni Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ“Aneks“ Sarajevo, i to kako slijedi:

Poslovi ovih radnih mjesta zahtijevaju obavljanje poslova radi održavanja čistoće i urednosti inventara i unutrašnjosti školske zgrade. Poslovi se obavljaju na osnovu upustava i smjernica od strane direktora i sekretara.

* čišćenje školskih prostorija (hodnika, stubišta, učionica, kancelarija i drugih prostorija, prozora, vrata, namještaja, zidnih obloga i mokrih čvorova),
* čišćenje dvorišta od otpadnog materijala i snijega,
* dezinfekcija sanitarija, radnih prostorija i namještaja,
* obavlja i druge poslove po nalogu direktora i sekretara škole.

Poslovi radnih mjesta navedenih u glavi I pod a) redni broj 9. i 10. su utvrđeni Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ“Aneks“ Sarajevo.

Poslovi ovih radnih mjesta zahtijevaju obilazak prostorija u školi, obilazak zgrade radi sprečavanja eventualnog požara i ilegalnog ulaska, krađa, nasilništva i ostalih protuzakonitih postupaka.

Poslovi se obavljaju na osnovu upustava i smjernica od strane direktora i sekretara.

* obavlja poslove kontrole i evidencije ulaza i izlaza stranaka i roditelja u/iz škole, vodeći računa o poštivanju propisa o zaštiti ličnih podataka,
* čuva školsku zgradu i imovinu škole,
* brine o sigurnosti učenika i radnika škole,
* brine se o zatvaranju kapija, ulaza u školu i prozora u toku nastave i u noćnim satima,
* osigurava slobodan pristup požarnom ulazu/izlazu u školu,
* brine se o nesmetanoj funkcionalnost videonadzornog sistema,
* u toku završetka druge smjene stara se o sigurnosti učenika i radnika koji napuštaju školu,
* u opravdanim slučajevima i ukazanoj potrebi direktor škole izrađuje posebno uputstvo za rad čuvara u vezi sa čuvanjem zgrade i imovine,
* nadzire sportsku salu u toku iznajmljivanja sportskim klubovima i rekreativcima,
* nadzire učionice i prostorije škole koje se iznajmljuju edukativnim udruženjima,
* čisti snijeg, kosi travu u školskom dvorištu i vodi računa o čistoći dvorišta,
* po nalogu direktora pomaže u određenim poslovima domaru škole i radnicama na održavanju čistoće,
* kontroliše sva lica koja dolaze do objekta i ulaze u objekat te prati lica koja se kreću u neposrednoj blizini objekta i dvorišta škole,
* pregleda i uočava eventualne nedostatke na instalacijama vode, struje, grijanja i opreme (zavrnute česme za vodu, ugašena/upaljena svjetla, zaključana vrata, zatvoreni prozori i sl),
* vrši obilazak svih pomoćnih prostorija i objekata, - o svim uočenim promjenama stanja, problemima i nedostacima izvještava direktora ili sekretara, o čemu sačinjava posebnu zabilješku u svesci dežurstva,
* obavlja i druge poslove po nalogu direktora i sekretara škole

Radnik naveden u glavi II pod rednim brojem 1. obavlja poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta Škole kao što su:

* koncepcijsko-programski zadaci,
* programiranje, ostvarivanje i analiza odgojnog rada,
* pedagoška dokumentacija,
* stručni rad sa nastavnicima i stručnim organima škole,
* stručni rad s učenicima i učeničkim organizacijama,
* unapređenje nastave,
* saradnja sa institucijama,
* saradnja sa roditeljima,
* ispitivanje zrelosti djece za upis u školu, - profesionalana orijentacija,
* istraživanje u praksi školskog psihologa,
* personalni dosje učenika, pedagoški karton, koordinacija matrice,
* pedagoško-psihološka praksa studenata nastavnih fakulteta,
* pripremanje za rad i stručno usavršavanje,
* rad u stručnom timu za inkluzivnu podršku,
* rad na Godišnjem programu rada škole i planu razvoja škole, praćenje i realizacija GPRŠ, - drugi stručni poslovi po nalogu direktora, u skladu sa kompetencijama.

Radnik naveden u glavi II pod rednim brojem 2. obavlja poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta Škole kao što su:

* koncepcijsko-programski zadaci,
* programiranje, ostvarivanje i analiza socijalnog rada,
* rad u timu s pedagoško-psihološkom službom i razrednicima,
* saradnja s porodicom, starateljima u školi i na terenu,
* saradnja s institucijama: centar za socijalni rad (smještaj, starateljstvo, sudske odluke, materijalne beneficije), komisija za kategorizaciju,
* vođenje socijalnog kartona učenika u okviru pedagoškog kartona,
* stručno usavršavanje,
* praćenje provedbe Smjernica za postupanje u slučajevima nasilja nad djecom u BiH

drugi stručni poslovi po nalogu direktora, stručnih organa škole i organa upravljanja.

POTREBNI USLOVI

Uslovi za radno mjesto navedeno u glavi I pod a) redni broj 1. su:

VSS – VII stepen.

* Profesor bosanskog, hrvatskog, srpskog jezika i književnosti naroda BiH
* Profesor književnosti naroda BiH i bosanskog, hrvatskog,srpskog jezika
* Profesor hrvatsko-srpskog/srpsko-hrvatskog jezika i književnosti
* Profesor književnosti i hrvatsko-srpskog/srpsko-hrvatskog jezika
* Profesor srpskohrvatskog/hrvatskosrpskog jezika i historije književnosti južnoslavenskih naroda
* Profesor jugoslovenske književnosti i srpsko-hrvatskog jezika
* Profesor srpsko-hrvatskog jezika i jugoslovenske književnosti
* Profesor književnosti naroda BiH i bosanskog jezika
* Profesor bosanskog jezika i književnosti naroda BiH
* Magistar bosanskog, hrvatskog, srpskog jezika i književnosti naroda BiH
* Magistar književnosti naroda BiH i bosanskog, hrvatskog, srpskog jezika i književnosti
* Bakalaureat/Bachelor književnosti naroda BiH i bosanskog, hrvatskog , srpskog jezika
* Bakalaureat/Bachelor bosanskog, hrvatskog, srpskog jezika i književnosti naroda BiH
* Profesor bosanskog jezika i književnosti
* Magistar bosanskog jezika i književnosti
* Bachelor bosanskog jezika s književnošću i historije
* .

Uslovi za radno mjesto navedeno u glavi I pod a) redni broj 2,3,4 i 5 su:

|  |
| --- |
| VSS – profesor/nastavnik razredne nastave – profil i nivo stručne spreme utvrđen je Zakonom i Nastavnim planom i programom. |
| Nastavnik sa nastavnom normom koja se utvrđuje svake školske godine. Nastavna norma može biti puna ili nepuna. Nastavna norma je osnov za zaključivanje ugovora o radu i izmjenu ugovora o radu zbog izmijenjenih okolnosti. |

Uslovi za radno mjesto navedeno u glavi I pod a) redni broj 6. su:

VSS –Završen Pravni fakultet - profil i nivo stručne spreme utvrđen je Pedagoškim standardima i općih normativima za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta JU OŠ „Aneks“.

VII stepen stručne spreme ili ekvivalent bolonjskog sistema studiranja ili završen najmanje prvi ciklus školovanja dodiplomskog studija Pravnog fakulteta koji je vrednovan sa 180 ili 240 ECTS bodova, drugi ciklus bolonjskog viskoobrazovnog procesa, završen Pravni fakultet.

Uslovi za radno mjesto navedeno u glavi I pod a) redni broj 7. i 8. su:

* Završena osnovna ili srednja škola.

Uslovi za radno mjesto navedeno u glavi I pod a) redni broj 9. i 10. su:

III ili IV stepen stručne spreme. Položen ispit iz protivpožarne zaštite.

Noćni/dnevni čuvari su dužni kontinuirano pohađati dodatna radno-profesionalna usavršavanja vezana za protivpožarnu zaštitu, zaštitu u slučaju nepogoda i vanrednih situacija, planove evakuacije objekta i opće-sigurnosne aspekte.

Uslovi za radno mjesto navedeno u glavi II redni broj 1. su:

* VSS – VII stepen stručne spreme ili završen drugi stepen bolonjskog ciklusa za psihologe.

Uslovi za radno mjesto navedeno u glavi II redni broj 2. su:

* VSS – VII stepen stručne spreme ili II stepen bolonjskog ciklusa za profil socijalnog radnika.

MJESTO OBAVLJANJA RADA I RADNO VRIJEME

Mjesto obavljanja rada radnika navedenih u glavi I pod a) redni broj 1,2,3,4,5,6,7,8,9 i 10 ; pod b) redni brojevi 1, 2, 3, 4,5,6,7,8,9 i 10; u glavi II redni broj 1. i redni broj 2. je na adresi JU OŠ „Aneks“ Sarajevo, ulica Vrbovska bb, 71000 Sarajevo.

Radno vrijeme radnika navedenih pod:a) redni broj 1,2,3,4,5,. b) redni broj 1,2,3,4,5,6,7,8,9,10 se ostvaruje zavisno od rasporeda časova u školskoj 2022/2023. godini i traje u skladu sa dužinom radnog vremena utvrđenog prijavom na obavezno osiguranje, Godišnjim programom rada škole, Kolektivnim ugovorom, Pravilnikom o radu i ugovorom o radu radnika. -pod a) redni broj 7,8,9 i 10. je 8 sati dnevno- po rasporedu u smjenama (I ili II smjena) u skladu sa Godišnjim programom rada škole.

Radno vrijeme radnika navedenog u u glavi I pod a) redni broj 6. je 40 sati sedmično i traje u dužini radnog vremena utvrđenog prijavom na PIO, Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo, Pravilnikom o radu JU OŠ „Aneks“ Sarajevo, Pravilnikom o unutrašnjoj organizaciji i sistematizaciji radnih mjesta u JU OŠ „Aneks“ Sarajevo, Ugovorom o radu radnika i Godišnjim programom rada škole.

Radno vrijeme radnika navedenog u glavi pod II pod rednim brojem 1 i 2.. je po 20 sati sedmično i traje u dužini radnog vremena utvrđenog prijavom na PIO, Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo, Pravilnikom o radu JU OŠ „Aneks“ Sarajevo, Pravilnikom o unutrašnjoj organizaciji i sistematizaciji radnih mjesta u JU OŠ „Aneks“ Sarajevo, Ugovorom o radu radnika.

OSNOVNA PLAĆA

**Osnovna plaća radnika prijavljenih na punu normu navedenih u glavi I pod a) redni broj 1,2,3,4,5,6; pod b) redni brojevi 1, 2, 3, 4,5,6,7,8,9 i 10; u glavo II redni brojevi 1 i 2; iznosi: 1.122,00 KM, 1.155,00 KM, 1.188,00 KM, 1.221,00 KM, 1.254,00 KM, 1.287,00 KM ili 1.353,00 i zavisi od zvanja i stepena stručne spreme radnika, a radnici koji nisu prijavnljeni na punu normu imat će platu u skladu sa fondom časova i prijavom na PIO.**

**Osnovna plaća radnika prijavljenih na punu radnu normu navedenih u glavi I pod a) redni broj 7 i 8 iznosi:**

**676,5 KM.**

**Osnovna plaća radnika prijavljenih na punu radnu normu navedenih u glavi I pod a) redni broj**

**9 i 10 iznosi: 792,00 KM.**

ROK ZA PODNOŠENJE PRIJAVE

Javni konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 07.06.2022. godine.

ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijave na Javni konkurs sa dokazima o ispunjavanju uslova za konkurs podnose se Konkursnoj komisiji preporučeno poštom ili lično na protokol Škole u zatvorenoj koverti s naznakom „Prijava na javni konkurs na poziciju (navesti ime i prezime kandidata, adresu i poziciju/e za koju/e je raspisan javni konkurs) NE OTVARAJ – OTVARA KOMISIJA“ na adresu:

JU OŠ „Aneks“ Sarajevo, Vrbovska bb, 71000 Sarajevo.

Nepotpune, neblagovremene i neuredne prijave, neće se uzeti u razmatranje.

DOKUMENTACIJA KOJA SE PODNOSI UZ PRIJAVU

Za zasnivanje radnog odnosa, pored općih uslova utvrđenih Zakonom o radu, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o radu JU OŠ „Aneks“ Sarajevo i Pravilnikom o unutrašnjoj organizaciji i

sistematizaciji radnih mjesta u JU OŠ „Aneks“ Sarajevo. Uz potpisanu prijavu sa kratkom biografijom kandidati su dužni dostaviti:

OBAVEZNA DOKUMENTACIJA (kopije ili ovjerene kopije)

1. svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa);
2. diploma/uvjerenje/svjedodžba o stečenoj stručnoj spremi;

izvod iz matične knjige rođenih;

1. uvjerenje o državljanstvu Bosne i Hercegovine (ne starije od šest mjeseci);
2. svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs;
3. druge dokaze o ispunjavanju uslova za to radno mjesto, a koji su navedeni u javnom konkursu.

DODATNA DOKUMENTACIJA (kopije ili ovjerene kopije)

1. uvjerenje sa šifrom zanimanja koje izdaje fond za penzijsko-invalidsko osiguranje;
2. potvrda/uvjerenje poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi;
3. potvrda/uvjerenje poslodavca o vremenu provedenom na stručnom osposobljavanju u ustanovi; d) uvjerenje o položenom stručnom ispitu;
4. potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija/e od tri mjeseca);
5. rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku;
6. diploma/uvjerenje o stečenom akademskom zvanju;
7. potvrda o posebnom priznanju UNSA;
8. uvjerenje/rješenje nadležnih organa o pripadnosti boračkoj populaciji i to:
	1. uvjerenje o statusu djeteta šehida-poginulog borca i nestalog branioca;
	2. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i

nestalog branioca, rješenje o priznatom svojstvu ratnog vojnog invalida;

* 1. dokaz o bračnoj zajednici sa ratnim vojnim invalidom;
	2. rješenje o priznatom pravu na mjesečno novčano primanje dobitniku priznanja;
	3. uvjerenje o učešću u oružanim snagama;
	4. uvjerenje o statusu djeteta ratnog vojnog invalida;
	5. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta (ne starije od šest mjeseci);
1. uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidat će se bodovati samo po osnovu onih kriterija za koje je dostavio urednu i validnu dokumentaciju.

Nakon bodovanja iz čl. 9, 10, 11, 12. i 13. Pravilnika na osnovu općih i posebnih kriterija, na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji Bosne i Hercegovine i članovi njihovih porodica) dodaju se bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo i općinama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 37/20 i 27/21). Dodatni bodovi računaju se u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 38/20 i 28/21).

Dokumentacija koju kandidat dostavlja uz svojeručno potpisanu pisanu prijavu na konkurs mogu biti kopije uz obavezu da kandidat, koji je primljen po konkursu, dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od mjesec dana od okončanja konkursne procedure.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Obavještenje o raspisanom ovom javnom konkursu je objavljeno u dnevnim novinama „Oslobođenje“ dana 28.05.2022. godine a kompletan tekst konkursa je objavljen na službenoj internet stranici JU OŠ „Aneks“ Sarajevo i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave.

Javni konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 07.06.2022. godine.